רשות המסים בישראל 

מכרז פומבי מס' 9/2015 למתן שירותי פריקת וטעינת מכולות במתקן שיקוף מכולות במכס חיפה
 
1.	רשות המסים בישראל (להלן: "המזמין") יוצאת במכרז פומבי מס' 9/2015 לקבלת הצעות למתן שירותי פריקת וטעינת מכולות במתקן שיקוף מכולות חיפה (להלן: "המכרז"). 
2.	משך ההתקשרות הנו לשנה עם אופציה של המזמין להארכת תוקף ההתקשרות לשלוש שנים נוספות, שנה אחת בכל פעם. 
3.	על המציע לצרף להצעתו את המסמכים הבאים כתנאי להשתתפותו במכרז:
	3.1.	מלוא האישורים עפ"י חוק עסקאות גופים ציבוריים, התשל"ו - 1976.
	3.2.	אישור עדכני על רישום במרשם לגבי תאגידים מסוגו של המציע ואישור עו"ד.
4.	תנאי סף להשתתפות במכרז הוא שהמציע עסק במתן שירותי פריקה וטעינה ב- 3 השנים האחרונות.
5.	סיור קבלנים יערך באתר משקף מכולות חיפה, רח' סאלמן 17א', בתאריך 9.11.2015 בשעה 10:00. ההשתתפות בכנס הספקים הינה חובה. מציע אשר לא השתתף בכנס הספקים, תיפסל הצעתו על הסף. 
6.	על המציע לעמוד בכל תנאי הסף הנוספים ובמלוא הדרישות כמפורט במכרז. 
7.	את מסמכי המכרז ניתן לקבל ברשות המסים בישראל בניין ג'נרי, רח' בנק ישראל 5 ירושלים קומה 3, חדר 3547 אצל גב'  רות סיני (ניתן לתאם טלפונית 02-6663950)  החל מיום 3.11.2015   ועד ליום 23.11.2015
בשאלות הבהרה בכתב  ניתן לפנות לגב' רות סיני עד ליום 12.11.2015 בשעה 15:00    לפקס שמספרו 02-6668252 או בדוא"ל    RUTHS@TAXES.GOV.IL
8.	תנאי להשתתפות במכרז הוא תשלום סך של 500 ₪ שלא יוחזרו, אשר ישולמו לפקודת המזמין, חשבון מס' 0-05005-5 בכל סניף של בנק הדואר ברחבי הארץ.
9.	את ההצעות יש להגיש באריזה אחת שעליה ירשם "מכרז " בלבד. באריזה תהיינה שתי מעטפות חתומות שתכולתן תהיה כלהלן:
9.1.	מעטפה מס' 1 _ בשני עותקים, אשר תכיל את כל המסמכים הנדרשים בהתאם למסמכי המכרז למעט הצעת המחיר.
9.2.	מעטפה מס' 2 אשר תכיל את הצעת מחיר של המציע. 
למען הסר ספק יובהר כי הצעה שלא תוגש כאמור בסעיף זה לא תידון.
10.	את ההצעות יש להכניס לתיבת המכרזים הנמצאת ברשות המסים בישראל - רח' בנק ישראל 5, ירושלים קומה 3 ליד חדר 3531 עד לתאריך 25.11.2015 בשעה 12:00. ההצעה תוגש באריזה חתומה וסגורה בשני עותקים. על גבי המעטפה יש לציין את שם המכרז ומספרו בלבד.
   הצעה שלא תימצא בתיבת המכרזים במועד האמור לא תידון.
11.	המזמין רשאי לא לקבל אף אחת מההצעות שיוגשו ו/או לבטל את המכרז. המזמין שומר על זכותו לפצל את הזכייה במכרז בין מספר ספקים כמפורט במסמכי המכרז. 
12. הזוכה במכרז יידרש לחתום על הסכם במתכונת ההסכם המצורף למסמכי המכרז.
13.	ניתן לעיין בחוברת המכרז באתר האינטרנט שכתובתו WWW.MR.GOV.IL )בלשונית מכרזים  משרדיים).

       למען הסר ספק, יובהר כי הנוסח המחייב של מסמכי המכרז הוא זה שהתקבל במשרדי רשות 
      המיסים. 
14. בסתירה בין הוראות מודעה זו לבין הוראות מסמכי המכרז, מסמכי המכרז יגברו.